อาการหลั่งเร็วรักษาที่ไหนได้บ้างครับ เเล้วไปถึงต้องไปติดต่อเฉพาะด้านไหนครับ
สวัสดีค่ะ อาการหลั่งเร็ว คือภาวะที่มีการหลั่งน้ำอสุจิเร็วเกินไป จนไม่สามารถควบคุมชะลอการหลั่งได้สาเหตุของการหลั่งเร็วนั้นเกิดได้ทั้งจากร่างกายและจิตใจ ในทางร่างกายอาจเกิดจากความผิดปกติของฮอร์โมน การอักเสบหรือติดเชื้อ มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย หรือจากการใช้ยาบางชนิด ส่วนสาเหตุทางจิตใจนั้นอาจเกิดจากความเครียด วิตกกังวล ความตื่นเต้น เป็นต้นแนะนำพบแพทย์ทั่วไปก่อนได้เพื่อประเมินเบื้องต้นว่าปัญหาน่าจะอยู่ที่จุดใด และส่งพบแพทย์เฉพาะทางที่เกี่ยวข้องต่อไปการดูแลตัวเองเบื้องต้น ปรับทัศนคติทางเพศ โดยการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมาก